กลุ่มผู้สูงอายุและผู้ป่วย 7 กลุ่มโรคเรื้อรัง ลงทะเบียนผ่านแอปพลิเคชัน “หมอพร้อม” และ ไลน์ออฟฟิเชี่ยลแอคเคาท์กว่า 5 แสนราย
นายแพทย์เอกชัย เพียรศรีวัชรา โฆษกกรมอนามัย เปิดเผยข้อมูลการลงทะเบียนจองรับวัคซีนโควิด-19 ผ่านศูนย์แถลงข่าว โรคติดเชื้อไวรัสโคโรนา 2019 กระทรวงสาธารณสุข เมื่อเวลา 15.00 น. ว่า มีผู้ลงทะเบียนแล้ว 499,873 ราย แบ่งเป็นการลงทะเบียนผ่านไลน์ออฟฟิเชี่ยลแอคเคาท์ 379,653 ราย ผ่านแอปพลิเคชัน “หมอพร้อม” 120,220 ราย สำหรับผู้ที่ไม่มีสมาร์ทโฟน หรือไม่ใช้งานแอปพลิเคชัน LINE สามารถติดต่อจองรับวัคซีนได้โดยตรงที่โรงพยาบาลใกล้บ้าน โรงพยาบาลที่มีประวัติรักษาอยู่ โรงพยาบาลส่งเสริมสุขภาพตำบลและอาสาสมัครสาธารณสุขประจำหมู่บ้านในพื้นที่ในส่วนของการฉีดวัคซีน วันที่ 7 มิถุนายน 2564 จะเป็นประชาชนกลุ่มผู้สูงอายุ อายุ 60 ปีขึ้นไปและผู้ป่วย 7 กลุ่มโรคเรื้อรัง ประกอบด้วย โรคทางเดินหายใจเรื้อรังรุนแรง , โรคหัวใจและหลอดเลือด , โรคไตวายเรื้อรัง , โรคหลอดเลือดสมอง , โรคมะเร็งทุกชนิดที่อยู่ระหว่างการรักษา , โรคเบาหวานและโรคอ้วน ซึ่งผู้ที่มีสิทธิ์ต้องเป็นผู้ที่มีรายชื่ออยู่ในฐานข้อมูลของระบบ “หมอพร้อม” เพื่อใช้ตรวจสอบรายชื่อตนเองกับโรงพยาบาลที่ให้บริการฉีดวัคซีน